|  |  |
| --- | --- |
|  | *Patvirtinta*  *Klaipėdos rajono turizmo informacijos centro direktorės*  *2024 m. lapkričio 8 d.*  *įsakymu Nr. V-35* |

**gargždų autobusų stoties darbo reglamentas**

1. **Bendrosios nuostatos**
   1. Sąvokų išaiškinimas:
      1. „**Įstaiga**“ – Klaipėdos rajono turizmo informacijos centras;
      2. „**lankytojai**“ – visi fiziniai asmenys, besinaudojantys Stotimi ir jos infrastruktūra. Ši sąvoka apima tiek autobusų keleivius, tiek visus kitus Stoties lankytojus, nepriklausomai nuo jų apsilankymo priežasties;
      3. „**personalas**“ – Įstaigos ir/ar kitų ūkio subjektų samdomi darbuotojai arba nepriklausomi paslaugų teikėjai, Stotyje atliekantys funkcijas, susijusias su autobusų stoties pagrindine veikla (įskaitant lankytojų aptarnavimu, teritorijos apsauga, tvarkymu);
      4. „**Reglamentas**“ – šis Stoties darbo reglamentas, įskaitant jo priedus;
      5. „**Stotis**“ – Gargždų autobusų stotis, įskaitant joje esančius autobusų stoties veiklos tikslais naudojamus pastatus, statinius, teritoriją;
      6. „**vežėjai**“ – ūkio subjektai, teikiantys reguliaraus susisiekimo tarptautiniais, tolimaisiais ar vietiniais (priemiestiniais) maršrutais paslaugas ir šiuo tikslu naudojantys ar esantys suinteresuoti naudotis Stoties infrastruktūra. Sąvoka „**vežėjų darbuotojai**“ apima tiek asmenis, vežėjų įdarbintus pagal darbo sutartį, tiek teikiančius paslaugas vežėjams kitokių civilinių sutarčių pagrindu.
   2. Šis Reglamentas nustato taisykles, taikomas jame apibrėžtiems Stoties veiklos aspektams, įskaitant jos darbo laiką, lankytojų aptarnavimą, lankytojų elgesį, infrastruktūros naudojimą, saugumo reikalavimus, bendradarbiavimą su vežėjais.
   3. Šis Reglamentas yra privalomas visiems asmenims, aptarnaujantiems Stoties infrastruktūrą ir ja besinaudojantiems, įskaitant personalą, lankytojus, vežėjus bei kitus ūkio subjektus, vykdančius ūkinę veiklą Stoties teritorijoje.
   4. Šį Reglamentą pažeidę asmenys atsako įstatymų ir sutarčių nustatyta tvarka.
   5. Šis Reglamentas įsigalioja nuo kitos dienos po jo priėmimo.
2. **Stoties darbo laikas**
   1. Stoties darbo laikas yra nuo 7.00 iki 21.00. visas savaitės dienas ir švenčių dienomis.

2.2. Stoties darbo laikas gali būti keičiamas, atsižvelgiat į pravažiuojančių autobusų skaičių.

1. **Lankytojų aptarnavimas**
   1. Lankytojams sudaroma galimybė naudotis Stoties paslaugomis nediskriminacine tvarka, laikantis teisės aktuose įtvirtintų įpareigojimų.
   2. Vežėjai ir stoties personalas privalo skirti maksimalias protingas pastangas tam, kad būtų patenkinami negalią turinčių lankytojų poreikiai.
   3. Lankytojams turi būti sudaroma galimybė Stoties patalpose įsigyti autobusų bilietus.
   4. Stoties patalpose viešai skelbiama informacija apie Stotį apimančių reguliarių maršrutų tvarkaraščius, numatomą kelionės trukmę, taip pat numatomus nukrypimus nuo tvarkaraščio.
   5. Lankytojai yra atsakingi už jiems priklausančio turto saugojimą Stotyje. Įstaiga neatsako už bet kokią žalą, kilusią ar galinčią kilti tretiesiems asmenims, įskaitant lankytojus, dėl Stotyje prarasto (pamesto, pavogto) turto. Įstaiga saugo ir realizuoja rastus daiktus vadovaudamasi Lietuvos Respublikos susisiekimo ministro 2011 m. balandžio 13 d. įsakymu Nr. 3-223 patvirtintomis „Keleivių ir bagažo vežimo taisyklėmis“.
   6. Tiek, kiek taikoma Įstaigos kaip Stoties valdytojos atžvilgiu, Įstaiga užtikrina keleivių teises, įtvirtintas 2011 m. vasario 16 d. Europos Parlamento ir Tarybos reglamente (ES) Nr. 181/2011 *dėl miesto ir tolimojo susisiekimo autobusų transporto keleivių teisių, kuriuo iš dalies keičiamas Reglamentas (EB) Nr. 2006/2004*, bei kituose teisės aktuose.
2. **Reikalavimai lankytojų ir vežėjų darbuotojų elgesiui, saugumui**
   1. Lankytojai ir vežėjų darbuotojai privalo laikytis šiame Reglamente ir kituose teisės aktuose nustatytų reikalavimų, pagarbiai elgtis su kitais lankytojais ir Stoties personalu, nekelti žalos Stoties ar kitų asmenų turtui, nepažeisti viešosios tvarkos.
   2. Lankytojams draudžiama:
      1. į Stoties teritoriją patekti ar ją palikti per tam neskirtus įėjimus / išėjimus arbe ne Stoties darbo laiku. Į Stoties teritoriją draudžiama patekti ar ją palikti naudojantis tarnybiniais ar techniniais įėjimais / išėjimais.
      2. vartoti alkoholinius gėrimus, rūkyti (išskyrus tam skirtas vietas).
      3. į Stotį įsinešti ginklus, narkotines, psichotropines medžiagas, degias, sprogias, toksiškas, radioaktyvias medžiagas, taip pat kitas medžiagas, kurios gali sukelti pavojų kitiems asmenims ar turtui.
      4. būti neblaiviems, apsvaigusiems nuo narkotikų ar psichotropinių medžiagų.
      5. Stoties patalpose ir autobusų peronuose važinėti riedučiais, paspirtukais, elektriniais paspirtukais, dviračiais, riedlentėmis, kitomis transporto priemonėmis (įskaitant asmeniniam transportui neskirtas priemones), išskyrus tam specialiai pritaikytas ir pažymėtas vietas, arba senyvo amžiaus ar judumo negalią turintiems asmenims – jų specialiems poreikiams pritaikytomis priemonėmis.
      6. Stotyje palikti, prirakinti transporto priemones tam specialiai neskirtose vietose. Pažeidžiant šį punktą paliktos transporto priemonės gali būti Įstaigos nuožiūra laikomos rastais bešeimininkiais daiktais ir utilizuojamos teisės aktuose numatyta tvarka.
      7. Stotyje vestis arba tam nepritaikytoje taroje gabenti gyvūnus (šunis, kates, paukščius ir kt.), išskyrus specialiai apmokytus gyvūnus, skirtus negalią turinčių asmenų specialių poreikių tenkinimui. Lankytojai, gabenantys gyvūnus, atsako už šių gyvūnų veiksmus (neproporcingą kliudymą kitiems keleiviams, tvarkos, higienos laikymąsi). Gabenamiems gyvūnams pažeidus viešąją tvarką, juos gabenančių lankytojų gali būti pareikalauta palikti Stotį.
      8. Stotyje savavališkai, negavus Įstaigos leidimo raštu, vykdyti ūkinę veiklą (prekybą, paslaugų teikimą, reklamą), užsiimti politine, religine, socialine agitacija (įskaitant stendų įrengimą, skrajučių dalinimą, parašų rinkimą, praeivių kalbinimą ar raginimą ir pan.), organizuoti bet kokio pobūdžio renginius, akcijas, mitingus.
      9. Stoties teritorijoje ar jos prieigose rinkti keleivius užsakomiesiems reisams, organizuoti iš Stoties išvykstančius ar į ją atvykstančius užsakomuosius reisus, siūlyti ar reklamuoti užsakomuosius reisus.
      10. Stotyje sistemingai rinkti informaciją statistikos, sekimo ar bet kokiais kitais tikslais, įskaitant informaciją apie keleivių, lankytojų srautus, išvykstančių ir/ar atvykstančių autobusų skaičių, faktinius išvykimo ir/ar atvykimo laikus, ir pan.
   3. Vežėjų darbuotojams draudžiama:
      1. atlikti veiksmus, pagal šį Reglamentą draudžiamus lankytojams.
      2. valdant transporto priemones pažeisti Stotyje esančių kelio ženklų, žymėjimų reikalavimus, kelių eismo taisykles, nepaisyti teisėtų Stoties personalo nurodymų, transporto priemones valdyti visuotinai pavojingu būdu.
      3. pažeisti maksimalų leidžiamą greitį Stoties teritorijoje – 10 km / h.
      4. valdyti techniškai netvarkingas, taršias, pernelyg purvinas transporto priemones.
      5. Stoties teritorijoje atlikti transporto priemonių remontą.
      6. laikyti transporto priemones Stoties teritorijoje palikus užvestą variklį.
      7. netvarkingai naudotis Stotyje paskirtomis vairuotojų poilsio patalpomis, sanitariniais mazgais.
   4. Lankytojai ir vežėjų darbuotojai privalo laikytis Stotyje įrengtų įspėjamųjų ar draudžiamųjų ženklų, vykdyti Stoties personalo teisėtus nurodymus.
   5. Lankytojams ar Stoties personalui pastebėjus veiksmus ir ar įvykius/aplinkybes, dėl kurių gali būti/buvo padaryta žala kitų lankytojų sveikatai, gyvybei, turtui, privaloma nedelsiant informuoti atsakingą Stoties personalą.
   6. Lankytojui pažeidus šiame Reglamente ar kituose teisės aktuose įtvirtintus viešosios tvarkos reikalavimus, toks asmuo gali būti įspėjamas, dėl jo atliktų veiksmų gali būti kviečiama policija ar kitos tarnybos, atsakingos už viešosios tvarkos palaikymą. Laikantis teisės aktų tokiam lankytojui gali būti atsisakoma suteikti paslaugas, pareikalaujama palikti Stoties patalpas ir teritoriją.
   7. Vežėjo darbuotojui pažeidus šiame Reglamente ar kituose teisės aktuose įtvirtintus viešosios tvarkos reikalavimus, jį samdantis vežėjas atsako įstatymuose ir sudarytose sutartyse numatyta tvarka. Vežėjo darbuotojai, pažeidžiantys šiame Reglamente ar kituose teisės aktuose įtvirtintus viešosios tvarkos reikalavimus, gali būti neįleidžiami į arba išprašomi iš Stoties patalpų ir teritorijos.
3. **Stoties infrastruktūros naudojimas**
   1. Vežėjų darbuotojai, siekiantys patekti į Stotį su valdoma transporto priemone, privalo Stoties dispečeriui pranešti maršruto pavadinimą, garažo ar valstybinį numerį ir gauti jo atžymą apie atvykimą kelionės lape.
   2. Į Stoties teritoriją autobusai įleidžiami ne anksčiau kaip likus 10 minučių iki tvarkaraštyje numatyto jų išvykimo laiko. Jei atvykusio autobuso numatoma atstova, skaičiuojant nuo atvykimo iki išvykimo pagal tvarkaraštį laiko, trunka ilgiau nei 10 minutes, autobusas turi palikti Stoties teritoriją, į kurią sugrįžti gali ne anksčiau kaip likus 10 minučių iki tvarkaraštyje numatyto išvykimo laiko.
   3. Keleiviai iš transporto priemonių gali būti išlaipinami ir į juos laipinami tik tam specialiai paskirtose Stoties vietose per 10 minučių privalo būti išlaipinami keleiviai, per tą patį laiką į siuntų tarnybą turi būti pristatomos atvežtos siuntos.
   4. Įlaipinus keleivius, prieš autobuso išvykimą privaloma pranešti dispečerinei apie autobuso išvykimą, nurodant maršrutą ir autobuso garažinį ar valstybinį numerį ir atžymėti kelionės lapą. Autobusas privalo išvykti iš įlaipinimo aikštelės tvarkaraštyje nurodytu laiku.
   5. Vežėjai yra atsakingi nedelsiant pranešti Stoties dispečerinei arba kitam Įstaigos nurodytam atstovui apie numatomus ar įvykusius tvarkaraščio pažeidimus (vėlavimus, paankstinimus).
4. **Stoties bendradarbiavimas su vežėjais**
   1. Kiekvienos rūšies reguliaraus susisiekimo maršrutus (tarptautinius, tolimuosius, vietos (priemiestinius)) aptarnaujantys vežėjai turi teisę vienodomis sąlygomis, taikomomis tai maršrutų rūšiai, naudotis Stoties infrastruktūra.
   2. Sutartys su vežėjais dėl Stoties infrastruktūros naudojimo sudaromos tik reguliarių tarptautinių, tolimųjų, vietinių (priemiestinių) maršrutų, atitinkančių Lietuvos Respublikos kelių transporto kodekse ir kituose teisės aktuose įtvirtintus reikalavimus, aptarnavimui. Įstaiga turi teisę savo nuožiūra naudoti ar leisti naudoti Stoties infrastruktūrą ir kitai veiklai, kiek tai nekliudo atlikti pagrindines Stoties funkcijas.
   3. Vežėjai, siekiantys naudotis Stoties infrastruktūra, privalo atitikti Lietuvos Respublikos kelių transporto kodekse ir kituose teisės aktuose įtvirtintus reikalavimus – turėti licenciją, leidimus (arba teisinį pagrindą leidimus gauti), nebūti saistomi kitokių teisinių suvaržymų.
   4. Įstaiga, priimdama sprendimą dėl sutarties dėl Stoties infrastruktūros naudojimo sudarymo ar papildymo naujais tolimojo susisiekimo maršrutais su vežėju, gali atsižvelgti į šio punkto papunkčiuose išvardintus kriterijus. Į tuos pačius kriterijus Įstaiga taip pat gali atsižvelgti derindama ir tarptautinio bei vietinio (priemiestinio) susisiekimo maršrutus: 6.4.1. kiekvieno maršruto keleivių susisiekimo poreikius;

6.4.2. minimalų kelionės maršrutu laiką keleiviui;

6.4.3. autobusų eismo reguliavimą visame maršrute;

6.4.4. maksimalų autobusų greitį, atsižvelgiant į eismo saugumą;

6.4.5. kelionės sąlygų patogumą keleiviams visame maršrute;

6.4.6. autobuso maršruto ir kitų susijusių maršrutų bei kitų rūšių transporto maršrutų

suderinamumą.

* 1. Vežėjas, teikdamas prašymą sudaryti sutartį dėl naudojimosi Stoties infrastruktūra, privalo nurodyti:
     1. Maršrutų, apimančių Stotį, numerius, pavadinimus, rūšis;
     2. Pilnus maršrutų tvarkaraščius arba atvykimo į Stotį ir išvykimo iš Stoties laiką;
     3. Įstaigos reikalavimu arba paties vežėjo iniciatyva: Dokumentus, įrodymus, paaiškinimus, patvirtinimus, pagrindžiančius šio Reglamento 6.3-6.4 punktuose įvardintas aplinkybes.
  2. Vežėjo prašymą sudaryti sutartį dėl stoties infrastruktūros naudojimo Įstaiga išnagrinėja per 10 dienų nuo jo gavimo dienos. Sutartį su vežėju, nevykdančiu šiame ir kituose šio Reglamento punktuose įvardintų pareigų ar netenkinančių teisės aktuose įtvirtintų sąlygų, ar tinkamai nepagrindžiančių atitikties minėtoms sąlygoms, atsisakoma sudaryti.
  3. Išaiškėjus, kad vežėjas neatitinka šiame Reglamente, Lietuvos Respublikos kelių transporto kodekse ar kituose teisės aktuose įtvirtintų reikalavimų, įskaitant susijusių su maršrutų atžvilgiu taikomais kriterijais, tai laikoma esminiu sutarties pažeidimu dėl vežėjo kaltės, ir tokia sutartis gali būti nutraukiama Įstaigos nuožiūra.
  4. Įkainiai už Stoties infrastruktūros naudojimą ir stotelių priežiūros paslaugas yra traktuojami kaip neatskiriamas šio Reglamento priedas, tvirtinamas ir keičiamas Įstaigos vadovo įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_